**Nyhedsbrev september 2020**

A20

Kongres og Formandsvalg

Budgettet i Billund Kommune 2021

**A20 – urafstemningen**

En stor tak til alle jer, der stemte i vores kreds.

Vi fik en stemmeprocent på 84,9 %, den 7. højeste i landet, meget flot.

Det blev også et tydeligt JA i Billund Lærerkreds 81,7 % stemte for.

Vi glæder os til at komme i gang med arbejdet og samarbejdet med forvaltningen om at lave en lokal aftale i Billund Kommune.





|  |  |  |  |  |  |  |  |
| --- | --- | --- | --- | --- | --- | --- | --- |
| **Total i landet** | **24.116** | **67,2%** | **11.777** | **32,8%** | **46.157** | **35.893** | **77,8%** |

DER ER RUNDSTYKKER TIL ALLE SKOLER, DA ALLE NÅEDE LANGT OVER DE 60 % VI HAVDE SAT SOM MÅL.

**Kongres 2020 og valg af ny formand**

Den 22. og 23. september afholder DLF kongres i København. Vores eneste delegerede er formanden(Lone). I år er det desværre ikke muligt at få resten af kredsstyrelsen med som tilhørere pga. forsamlingsforbuddet.

Dagsordnen indeholder følgende punkter:

* Arbejdstid
* Opstilling af krav til OK21
* Er vi gearet til fremtiden?
* Balance i Hovedkassens økonomi
* Grøn omstilling
* Folkeskolens udvikling
* Ændring af dele af DLFs vedtægter
* Valg af formand

I skrivende stund er der 3 kandidater til formandsposten:

- Gordon Ørskov Madsen

- Anders Liltorp

- Morten Kvist Refskov

**Budgettet i Billund Kommune 2021**

I budgetoplægget er der store besparelser også på Folkeskoleområdet. Det er i størrelsen 12- 15 lærerstillinger.

Der er indsendt høringssvar både fra skolerne og Område MED skoletilbud.

Dette er fra Område MED skoletilbud, hvor både lærere, ledere og pædagoger er repræsenteret:

**Høringssvar vedr. budget 2021**

Efter drøftelse i MED-Områdeudvalgets møde den 2. september er det besluttet at afgive dette høringssvar.

Det er positivt, at det fremlagte budgetforslag er i balance, og at arbejdet med de sårbare børn er prioriteret, som følge af indarbejdelsen af KLK rapporten.

Et budget i balance bør medføre, at de hidtidige styringsprincipper genindføres, så overførslerne ikke indefryses i fremtiden.

Vi finder det særdeles problematisk, at elevopgørelserne ikke længere er en del af de tekniske ændringer i fuldt omfang, og konstaterer med stor forundring, at der skal afleveres penge for de samme elever to gange - både pga. vigende elevtal, og pga. manglende indtægter som følge af det vigende elevtal.

Vi ser med bekymring på, at budgetforslaget på skoleområdet vil medføre nedlæggelse af 12-15 stillinger for pædagogiske medarbejdere, og ser at det for skolerne bliver vanskeligt at efterleve de kommunale ambitioner i fremtiden. Inklusionsarbejdet og resultatskabelsen er i forvejen under pres, og med den meget lave segregeringsgrad vi har i Billund Kommune, ser det ud til at presset kun vil stige.

I tidligere høringssvar har vi problematiseret det eksisterende 0,5% effektiviseringsbidrag, og derfor noterer vi med tilfredshed forslaget om, at det bortfalder fra 2022.

Vi tilkendegiver, at anlægsoversigten synes utilstrækkelig, og at der fortsat er skoler, der mangler helhedsplansarbejde og gennemgribende opdateringer.

Med venlig hilsen

MED-Områdeudvalg Skoletilbud

Med venlig hilsen

Kredsstyrelsen

Billund Lærerkreds